kardosdrur/scandi-wiki huggingface dataset:
Holger Sebbelov

Holger Sebbelow (skrev sig Sebbelov) (26. februar 1866 på Saltø – 1. februar 1950 i Gentofte) var en dansk fabrikant.

Karriere 
Han var søn af godsforvalter Ferdinand Nicolai Sebbelov (1833-1900) og hustru Golla Emilie Wilhelmine Bodenhoff (1838-1876), kom i lære bos firmaet Carl Flensburg & Sebbelov 1880, blev prokurist 1892 og medindehaver af firmaet fra 1897.

I sin ungdom var Sebbelov politisk tilknyttet Højre og var medstifter af Det unge Højre 1890, men nærmede sig qua sine liberalistiske synspunkter i sine senere år Venstre.

Sebbelov blev Ridder af Dannebrog 1920 og Dannebrogsmand 1941, var medlem af Tekstilfabrikantforenin­gens bestyrelse 1910-27, formand 1918-27, medlem af Industrirådet 1916-25, af Industrirådets stående udvalg 1918-25, af Industriforeningens repræsentant­skab 1917-25, af Industrifagenes Forret­ningsudvalg 1915-27, af bestyrelsen for Fællesrepræsentationen for dansk Industri og Haandværk 1919-25, af Arbejds­giverforeningens hovedbestyrelse 1920-27, af Erhvervenes rådgivende udvalg 1917-19, af bestyrelsen for Teknologisk Institut 1919-25, af Toldrådet 1924-25 og af Erhvervsministeriets Industriudvalg 1924-26, formand for Den Danske Væveskole 1919-43, formand for Tekstilindu­striens Ulykkesforsikring 1924-45, Teks­tilfabrikantforeningens repræsentant i International Federation of Master Cotton Spinners' & Manufacturer's Associations, tillige medlem af dennes bestyrelse 1925-33. Han blev æresmedlem af Tekstilfabrikantforenin­gen 1927 og af Den Danske Væveskoles Elevforening 1943.

Sejlsportsmand 
Han var også sejlsportsmand og formand for Roklubben Skjold 1894-1902, medlem af denne forenings byggeudvalg fra 1906, dets formand fra 1931, medlem af Københavns Idrætsparks repræsentantskab 1914-20 og af Dansk Idrætsforbunds Amatør- og Ordensudvalg 1899-1927, for­mand for Dansk Forening for Rosport 1898-99, æresmedlem af Roklubben Skjold 1936 og af Dansk Forening for Rosport 1936. Han modtog Dansk Idræts­forbunds Ærestegn i guld, Dansk For­ening for Rosports Ærestegn i guld, Norges Roforbunds Guldmedalje, Svenska Roddforbundets Ærestegn i guld og Nordisk Roforbunds Plakette i sølv.

Han var ugift og er begravet på Karrebæk Kirkegård.

Kilder 
 Kraks Blå Bog 1949

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Fabrikanter fra Danmark
Medlemmer af Industrirådet
Riddere af Dannebrog
Danskere i 1800-tallet
Danskere i 1900-tallet
Sejlsportsfolk fra Danmark
Foreningsformænd fra Danmark
Mārtiņš Sirmais

Mārtiņš Sirmais (15. juli 1982 i Madona i Lettiske SSR) er en lettisk orienteringsløber. Han vandt sølvmedaljer i mellemdistancen ved EM i orienteringsløb 2006 i Otepää, og igen ved EM i orienteringsløb 2008 i Ventspils.

Kildehenvisninger 

Orienteringsløbere
Personer fra Madona
Carl Güldencrone

Carl Güldencrone er navnet på flere personer:

 Carl Güldencrone (lensbaron) (1833-1895) – dansk lensbaron og kammerherre (Carl Vilhelm Ludvig Marius Christian Frederik Güldencrone)
 Carl Güldencrone (diplomat) (1854-1932) – dansk baron, diplomat og kammerherre (Carl Ferdinand Güldencrone)
 Carl Gyldenkrone (1872-1939) – dansk baron, officer og kammerherre (Carl Oscar Herman Gyldenkrone)
Hoover Institution

Hoover Institution (fuldstændigt navn: The Hoover Institution on War, Revolution and Peace) er en republikansk neokonservativ tænketank og bibliotek med fokus på offentlig politik. Instituttet er placeret på Stanford Universitys campus, og blev grundlagt i 1919 af den daværende amerikanske handelsminister, senere USA's 31. præsident, Herbert Hoover.

Instituttet har et omfattende arkiv af materialer knyttet til Herbert Hoover fra 1. og 2. verdenskrig.
Ifølge institutionen, er dens formål at fremme blandt andet en repræsentativ styreform, private foretag, fred, personlig frihed og til at handle for at beskytte det amerikanske systemet. En række prominente konservative og nyliberale er eller har været aktive ved Hoover Institutionen, herunder Margaret Thatcher, Ronald Reagan, Condoleezza Rice, George Shultz, Thomas Sowell og økonomen Milton Friedman.

I en tale til bestyrelsen på Stanford University i 1959 opridser Herbert Hoover formålet med Hoover Institutionen, den  ideologi institutionen bygger på og definere aktiviteterne:

Kritik af Hoover Institution  

Hoover Institution bliver kritiseret for højreradikalime af bl.a. organisationen "People For the American Way". På der hjemmeside "rightwingwatch.org" bliver Hoover Institution fulgt nøje. De skriver bl.a. at Hoover Institutions vigtige spørgsmål er:  ligesom Hoover Institute:

Kilder

Eksterne henvisninger 
 Hoover Institution: Officiel hjemmeside 

USA's politik
Konservatisme
Tænketanke
Etableret i 1919
Carl Güldencrone (diplomat)

Carl Ferdinand baron Güldencrone (født 7. november 1854 i København, død 25. februar 1932 på Birkelse) var en dansk diplomat, bror til Ove og Christian Güldencrone og Emil Gyldenkrone.

Han var søn af amtsforvalter Christian baron Güldencrone og hustru født Bardenfleth og var 1899-1915 dansk vicekonsul i Nizza. 1905 blev han Ridder af Dannebrog og 1930 kammerherre.

17. august 1885 ægtede han Bertha Louise Elisabeth Gorissen (19. december 1851 i Hamborg - 14. april 1925 i Bruxelles).

Kilder 
Danmarks Adels Aarbog 1935.

Carl 2
Baroner fra Danmark
Konsuler fra Danmark
Riddere af Dannebrog
Kammerherrer fra Danmark
Danskere i 1800-tallet
Danskere i 1900-tallet
Personer fra København
Personer i Kraks Blå Bog (afdøde)
Carl Güldencrone (lensbaron)

Carl Vilhelm Ludvig Marius Christian Frederik lensbaron Güldencrone (født 27. juli 1833 på Vilhelmsborg, død 23. marts 1895 sammesteds) var en dansk lensbesidder og kammerherre, far til Ove Gyldenkrone og Holger Gyldenkrone-Rysensteen.

Han var søn af lensbaron, kammerherre og hofjægermester Ove Güldencrone og kom som dreng i pleje hos kaptajn Anton Kjærulff i Aarhus, hvor han gik i Aarhus Katedralskole. Han beboede 1860 den samme år oprettede avlsgård Mariendal i Fløjstrup og tiltrådte Baroniet Wilhelmsborg 1863 efter faderens død.

Han var fra 1870 til 1880 medlem af Mårslet Sogneråd, blev 1883 kammerherre og 15. maj 1893 Ridder af Dannebrog. Han skænkede 1888 en altertavle til Mårslet Kirke.

Han blev gift 6. november 1863 med Edele Margrethe von Barner (18. oktober 1842 på Eskilstrup - 20. juni 1900 i København), datter af hofjægermester Leopold Theodor von Barner til Eskilstrup.

Kilder 
 Danmarks Adels Aarbog 1935 og 2006-08

Carl 1
Lensbaroner fra Danmark
Godsejere fra Danmark
Kammerherrer fra Danmark
Danskere i 1800-tallet
Riddere af Dannebrog
Kommunalpolitikere fra Danmark
Christian Güldencrone (officer)

Christian baron Güldencrone (5. marts 1837 i Skanderborg – 15. oktober 1902 i Valby) var en dansk officer, bror til Ove og Carl Güldencrone og Emil Gyldenkrone.

Karriere 
Han var søn af amtsforvalter Christian baron Güldencrone og hustru født Bardenfleth. Han gennemgik Landkadetakademiet, udnævntes i 1855 til sekondløjtnant i fodfolket med aldersorden fra 1854 og ansattes ved 5. Jægerkorps. I 1857 tog han adgangseksamen til Den kongelige militære Højskole og blev ved afgangen derfra i 1861 sekondløjtnant i artilleriet. Han gjorde først tjeneste ved 1. Artilleriregiment, blev i 1862 lærer ved underofficerselevskolen og ansattes næste år i kommissionen for riffelskyts mm. I januar 1864 kom han til reserveartilleriets stab og var med dette ved Dannevirke, hvornæst han i Dybbølstillingen ansattes som adjudant ved artillerikommandoen, i hvilken egenskab han gjorde god fyldest.

Efter krigen kom han til tjeneste ved artilleribrigaden og blev i foråret 1865 suppleantlærer, kort efter lærer, i artilleri og broslagning ved Den kgl. militære Højskole og fra 1868 ved Hærens Officersskole. I denne stilling udgav han: Forelæsninger over Artilleri, I: Ammunitionskonstruktion og II: Skytskonstruktion (1874–77) medens han tillige var virksom i flere kommissioner. I 1865 blev han karakteriseret premierløjtnant, og året efter opnåede han selve graden. Under den spændte situation i 1870 var han først ansat i eskadrechefens stab og dernæst adjudant hos oberst Carl Wolle, der kommanderede en øvelsesbrigade ved Kolding. 1871 kommanderedes han til Frankrig for under våbenstilstanden at gøre sig bekendt med dets militære forhold, ligesom han også året efter berejste en stor del af udlandet for at studere artilleristiske forhold, så at han blev selvskreven til at indtræde i den kommission, der i 1874 blev nedsat for at stille forslag om en ny feltkanon, samt i flere andre kommissioner. Fra 1876, i hvilket år han tillige blev kaptajn og chef for 11. Batteri, ansattes han også som lærer i artilleri for Officersskolens næstældste klasse.

Adjudant 
I 1879 blev Güldencrone ansat som adjudant hos kong Christian IX, med hvem han foretog et stort antal rejser i udlandet, ved hvilke lejligheder han dekoreredes med mange fremmede ordener; kammerherre blev han i 1888, Kommandør af Dannebrogordenen (2. grad) i 1890. Ved siden af sin virksomhed ved hove blev Güldencrone, der i 1886 forfremmedes til oberstløjtnant og i 1891 til oberst og chef for Hs. Maj. Kongens Adjudantstab, benyttet i artilleristisk retning, medens han også som formand i Hvidovre Sogneråd (1880-91) udfoldede en betydelig virksomhed. I 1888 var han medlem af en kommission, der havde at ordne det fornødne med hensyn til indkøb af grunden til Københavns Vestenceinte. 1894 blev han Kommandør af 1. grad af Dannebrogordenen. Güldencrone døde 15. oktober 1902.

Kilder 

 
Danmarks Adels Aarbog 1935.

Christian 3
Artilleriofficerer fra Danmark
Kommandører af 1. grad af Dannebrog
Kammerherrer fra Danmark
Danskere i 1800-tallet
Baroner fra Danmark
Personer fra Skanderborg
Personer i den 2. Slesvigske Krig fra Danmark
Sognerådsformænd fra Danmark
Salih Uçan

Salih Uçan (født 6. januar 1994 i Marmaris, Mugla) er en tyrkisk fodboldspiller, der spiller som midtbanespiller for Fenerbahçe.

Tidligere klubber
Salih Uçan har tidligere spillet for hold som Marmaris Belediyespor, Bucaspor og den tyrkiske storklub Fenerbahçe SK. Salih Uçan startede sin karierre i Marmaris Belediyespor og flyttede så i 2008 til Bucaspor.

Fenerbahce S.K 
Efter at have spillet for Bucaspors 1. hold i 2 år, blev han solgt til Fenerbahce S.K. for 1,4 millioner Euro. Han scorede sit første mål for Fenerbahce den 14. Marts 2013 i en kamp mod FC Viktoria Plzeň.

AS Roma 
Den. 5. Juli 2014 blev det officielt at Salih Uçan var blevet solgt til den italienske fodboldklub AS Roma for 11 millioner Euro.

Eksterne henvisninger 

Fodboldspillere fra Tyrkiet
Fodboldspillere fra Bursaspor
Fodboldspillere fra Fenerbahçe SK
Farvestyring

Indenfor digitale billedsystemer er farvestyring styret konvertering mellem forskellige enheders farverepræsentationer, såsom scannere, digitalkameraer, monitor, fjernsyn, filmprintere, farveprintere, offsettryk og lignende massemedier.

Det primære formål med farvestyring er at opnå god farveoverensstemmelse mellem forskellige farveenheder; for eksempel skal farverne fra et enkeltbillede i en video se ens ud på en LCD-skærm, plasmaskærm og som trykt plakat. Farvestyring hjælper med at opnå det samme udseende på alle disse enheder, forudsat at enhederne kan formidle den behøvede farver og farvemæthed.

Dele af denne teknologi er implementeret i operativsystemet (OS), hjælpebiblioteker, softwareapplikationen og enhederne. Ved f.eks. at anvende et International Color Consortium (ICC) kompatibelt farvestyringssystem kan farvestyringen gøres platformsuafhængig. ICC er et industrikonsortium som har defineret:

 En åben standard for en Color Matching Module (CMM) på OS-niveau
 farveprofiler for:
 Enheder, inklusiv enhedsforbindelsesprofiler som repræsenterer en komplet farvetransformation fra kildeenheder til destinationsenheder
 Working spaces, farverum hvor det er meningen farvedata skal bearbejdes

Der er andre muligheder for farvestyring udover at anvende ICC-profiler, men de er hovedsageligt historisk betingede.

Digital informationsteknologi
Styring
Helle Maj

Helle Maj (født 8. maj 1963 på Frederiksberg) er en dansk journalist og forfatter. Hun bor i dag i Cape Town, Sydafrika.

Helle Maj er forfatter til bogen Den Sorte Enke udgivet på Politikens Forlag. Bogen, som hun brugte fem år på at researche og skrive, handler om drabet på den danske millionær Preben Povlsen.

Helle Maj har også skrevet bogen Tækkemanden - afsløringen af Peter Frederiksen, Danmarks mest dæmoniske dræber udgivet på People's Press i november 2018. Bogen er blevet til efter Helle Maj sammen med sin mand, fotograf Jørn Stjerneklar, i årene 2015-2018 samarbejdede med den sydafrikanske elitepoliti-enhed Hawks. Samarbejdet betød at Peter Frederiksen blev idømt to gange livstid i marts 2018. Det samarbejde blev dokumenteret i Danmarks Radios true crime serie Hvid mands dagbog. Serien blev vist i januar 2018 på DR1 og bestod af tre afsnit.  Serien modtog TV-Prisen 2019 for Bedste Crime.

Den 31/10 2019 blev podcastserien 'I en danskers blodspor' lagt op på DRs hjemmeside. Serien handler om den danske tækkemand Peter Frederiksen, som sidder fængslet i Sydafrika, og er på fem afsnit. Podcasten blev produceret i samarbejde med journalisterne Jørn Stjerneklar og Torben Brandt. Serien blev i 2020 nomineret til radioprisen Prix Italia  og den danske radiopris Prix Radio, hvor den vandt i kategorien 'Året podcast'.  Serien blev af lytterne til podcastserien 'Mørkeland' kåret som 'Bedste Danske True Crime-podcast.

Helle Maj arbejder også som tv-tilrettelægger for bl.a. DR. Hun står bag film som Safari Jensen, sendt på DR2 i 2005 og Klar, Parat... sendt på DR1 i 1998. Igennem mere end 25 år har hun fra sin bopæl i Afrika dækket kontinentet for et utal af danske medier.

Tilbage i 1988 deltog Helle Maj i dele af rejsen til Pakistan og Afghanistan i forbindelse med Lars Løkke Rasmussens Skoleprojekt Afghanistan.

Udmærkelser 

 2020: Prix Radio
 2020: Bedste True Crime-podcast hos Mørkelands lyttere

Noter 

Faglitterære forfattere fra Danmark
Journalister fra Danmark
Itzehoe Kloster

Itzehoe Kloster (tysk: Kloster Itzehoe) er et kloster Itzehoe i Kreis Steinburg i Holsten i delstaten Slesvig-Holsten. Det var oprindeligt et nonnekloster under Cistercienserordenen. Nu er det en stiftelse for ugifte damer.

Historie 
Klosteret blev formentligt oprettet i 1230'erne nær floden Stör. I 1263 blev klosteret flyttet til Itzehoe.

Efter reformationen blev klosteret omdannet i 1541 og blev officielt et protestantisk damekloster. Klosterets beboere er konventualindeer, dvs. ugifte damer eller enker, mest fra adelen.

Ledelse 
I spidsen af klosteret er der (normalt) en valgt abbedisse, der har en priorinde som stedfortræder. Den såkaldte Verbitter (klosterprovsten) repræsenterer klosterets juridiske og økonomiske interesser over for tredjemand.

Priorinder, abbedisser og klosterprovster kommer fra den holstenske adel.

Abbedisser

Klosterprovster (Klosterforstandere eller Verbitter) 

 Cai Sehested
 Claus Reventlow (omkring 1756)
 Christian Ulrich von Brockdorff (fra 1777)
 Cai Rantzau (omkring 1790), patron
 Josias von Qualen (1809 – 1818), patron
 Christian Rantzau (fra 1829)
 Magnus Theodor Moltke (fra 1847)
 Ernst Christian Reventlow (i 1850’erne)
 Adolf von Blome (1852 – 1856)
 Wulf Henning Ernst Wilhelm von Rumohr (fra 1856)

Eksterne henvisninger 
 Klosterets hjemmeside

Noter 

Klostre i Slesvig-Holsten
Creative Business Cup

Creative Business Cup (CBC) er en stor international iværksætterkonkurrence, hvor deltagere fra forskellige kreative erhverv, dyster mod hinanden. Formålet med Creative Business Cup, er at forbinde det kreative og det forretningsmæssige element, og gennem deltagelse i konkurrencen vil iværksættere styrke deres evner til at starte virksomhed.

CBC startede oprindeligt som en konkurrence i Danmark, men er fra 2012 blevet udvidet til at være et globalt koncept, med en stor international finale. Hver enkelt land afholder en national konkurrence, hvoraf vinderen går videre til den store internationale konkurrence. Hvor der i 2012 var 19 deltagende lande i den internationale finale, er der i 2013 tilmeldt 40 lande. Det er dermed en begivenhed der strækker sig bredt over mange forskellige kulturer, og som er i stor udvikling.

Creative Business Cup afvikles af Center for Kultur- og Oplevelsesøkonomi (CKO).

I 2013 bliver den internationale finale afholdt i Danmark. Det vil foregå d.18-20 november.

Vindere af den danske finale 
 2013: Cinema dell’arte - En unik teknik, der giver mulighed for helt nye teateroplevelser. 

 
 2012: Mystery Makers - Nyskabende events, der kombinerer underholdning, kultur og personlig udvikling. 

 
 2011: iLikeLocals - Et netværk hvor man får viden fra de lokale, i stedet for fra turistinformationen. 

 
 2010: Aesthetic Concrete Surfaces - En ny måde at bruge beton som materiale, og gøre det æstetisk.

Vindere af den internationale finale 
 2012: We Want Cinema - en online platform, hvor seerne vælger hvilke film der skal vises i biografen.

Eksterne henvisninger 
 Creative Business Cup
 Center for Kultur- og Oplevelsesøkonomi
 Cinema dell'arte 
 Mystery Makers
 iLikeLocals 
 We Want Cinema 

Iværksætteri
Konkurrencer
Kiralitet (fysik)

Et kiralt fænomen er et, der ikke er identisk med dets spejlbillede. En partikels spin kan anvendes til at definere en håndethed for partiklen, som (i tilfælde af masseløs partikel) er den samme som kiralitet. En symmetri transformation mellem de to kaldes paritet. Invarians under paritet af en Dirac-fermion kaldes kiral symmetri.

Et eksperiment på den svage henfald af cobalt-60 kerner udført af Chien-Shiung Wu og samarbejdspartnere i 1957 viste, at paritet ikke er en symmetri af universet.

Kilder 
 Denne artikel bygger på «Chirality (physics)» på engelsk Wikipedia, den 15. juli 2013.

Se også 
 Kiralitet (kemi)
 Kiralitet (matematik)

Fysik
Subatomar fysik
Klassisk mekanik
Freden i Lund

Freden i Lund var en fredsslutning der blev indgået den 26. september 1679, og var den sidste fredsaftale mellem Danmark-Norge og det svenske imperium i den Skånske Krig.

Krigen indledtes, da Sverige på fransk initiativ angreb Brandenburg-Preussen. Danmark blev involveret som en del af den anti-fransk-svenske alliance, der besatte de svenske herredømmer i Nordtyskland, indtog de svenske allierede i Holstein-Gottorp, vandt flåde herredømme i Østersøen og genvandt dele af skånelandene, der var blevet tabt ved Freden i København (1660). Fra 1678 lykkedes det Frankrig at splitte den anti-fransk-svenske alliance ved at indgå en separate fredsaftaler med nogle af medlemmerne i Freden i Nijmegen. Styrket af resultatet af denne traktat bestræbte Frankrig sig på at støtte sin svenske allierede. Fransk militærtryk tvang først Brandenburg-Preussen til fred ved Freden i Saint-Germain og fratog dermed Danmark dets vigtigste allierede.

Umiddelbart efter at freden i Saint-Germain havde tvunget danskerne til at indlede forhandlinger i Lund, krydsede de franske styrker sig til dansk territorium og tvang Danmark til at acceptere den franskdikterede Fontainebleau-fred, der sikrede genopretning Sverige med alle landets krigserobringer og Holstein-Gottorp. De dansk-svenske forhandlinger i Lund fortsatte, og den endelige traktat bekræftede ikke blot Fontainebleau-betingelserne, men indeholdt også en hemmelig alliance, der primært var udarbejdet af Gyllenstierna. Alliansen, der var skrøbelig fra begyndelsen, brød i sammen i det følgende år efter Gyllenstiernas død.

Fornyet afståelse af Skånelandene 

Traktatens hovedbestemmelser var, at Freden i København fra 1660 skulle stå ved magt. Derved blev Skåne, Halland og Blekinge endeligt afstået til Sverige. Dette skete, selv om den danske hær kontrollerede størstedelen af Skåne.

Fredens følger 

Traktaten garanterede dansk lov (Skånske Lov) i Skånelandene, og gav amnesti til snaphanerne. Alligevel blev landene forsvenskede, og der blev indledt en menneskejagt på snaphanerne. 

Den Skånske Krig
Danske fredsaftaler
Svenske fredsaftaler
Sverige i 1600-tallet
Danmark i 1600-tallet
Skånelandene
Hedvig Sofia af Sverige

Hedvig Sofia (26. juni 1681 - 11. november 1708) var svensk prinsesse. Hun var datter af Karl 11. af Sverige og Ulrikke Eleonore af Danmark.

Slægtninge og ægteskab 
Hun var søster til Karl 12. af Sverige og Ulrika Eleonora den yngre af Sverige. Hun var kusine til August den stærke af Polen og Frederik 4. af Danmark og Norge. Hun blev gift i 1698 med sin fætter Frederik 4. af Holsten-Gottorp.

Barn 
Hun fik én søn:
 Karl Frederik af Holsten-Gottorp (1700 – 1739), svensk tronprætendent efter morbroderen Karl 12.s død i 1718.

Litteratur 
 

Prinsesser fra Sverige
Huset Holsten-Gottorp
Huset Wittelsbach
Emil Gyldenkrone

Emil baron Güldencrone (skrev sig selv Gyldenkrone) (født 27. oktober 1838 i Skanderborg, død 15. maj 1902 i Maribo) var en dansk diplomat og embedsmand, bror til Carl, Ove og Christian Güldencrone og gift med Lona Gyldenkrone.

Han var søn af amtsforvalter, kammerherre Christian Frederik baron Güldencrone og Marie Sophie Frederikke Bardenfleth, blev 1857 student fra Borgerdydskolen på Christianshavn, 1863 cand.jur. og samme år assistent i Finansministeriets sekretariat. Gyldenkrone blev 1872 konstitueret legationssekretær i Sankt Petersborg, fik 1873 fast ansættelse, blev 1875 forflyttet til Berlin og fik 1884 afsked fra diplomatiet. 1885 blev han amtsforvalter for Hjørring Amtstuedistrikt, og 1891 forflyttet til Maribo Amtstuedistrikt, hvor han var til sin død. 8. april 1876 blev han Ridder af Dannebrog og bar en lang række udenlandske ordener.

Han blev gift 27. august 1882 med koncertsangerinde Abelone (Lona) Birgitte Gulowsen (1848-1934), datter af købmand Anders Gulowsen og Nanna Dithlovine Cecilie Gabrielsen.

Kilder 
Danske Jurister 1736-1936.

Emil
Baroner fra Danmark
Jurister fra Danmark
Diplomater fra Danmark
Embedsmænd fra Danmark
Riddere af Dannebrog
Danskere i 1800-tallet
Personer fra Skanderborg
Studenter fra Københavns Åbne Gymnasium
Henrik Johan de Leth

Henrik Johan de Leth er navnet på flere personer:

 Henrik Johan de Leth (1702-1754) – dansk godsejer
 Henrik Johan de Leth (vicelandsdommer) (1761-1845) – dansk godsejer, etatsråd og vicelandsdommer, sønnesøn af ovennævnte
Henrik Johan de Leth (vicelandsdommer)

Henrik Johan de Leth (født 4. juli 1761 på Nørre Vosborg, død 11. oktober 1845 i Viborg) var en dansk godsejer og landsdommer.

Han var søn af Christen Linde de Leth, blev 1782 student fra Viborg Latinskole og 1789 cand.jur. Leth blev 1790 vicelandsdommer ved Nørrejyllands Landsting med successionsret, 1805 justitssekretær ved Landsoverretten for Nørrejylland og samme år justitsråd. 29. august 1837 blev han Ridder af Dannebrog og 1840 etatsråd. Han var 1810-37 tiendekommissær i Sønderlyng, Nørlyng, Middelsom, Houlbjerg og Hids Herreder. 1797-1830 var han ejer af Eskær. Med ham uddøde slægten Leth (af Vosborg).

Han blev gift 9. april 1791 i Gjesing Kirke med Ingeborg Andrieite Ring (7. november 1792 i Hvidbjerg (Vesten Å) - 5. december 1851 i Viborg), datter af major Jørgen Martinus Ring og Anne Margrethe Sommer.

Kilder 
Danske Jurister 1736-1936.

Henrik Johan 2
Godsejere fra Danmark
Landsdommere fra Danmark
Etatsråder fra Danmark
Riddere af Dannebrog
Personer fra Jylland
Danskere i 1700-tallet
Danskere i 1800-tallet
Studenter fra Viborg Katedralskole
Informationsbearbejdning (psykologi)

Informationsbearbejdning er et begreb indenfor den kognitive psykologi, som dækker over evnen til at optage information (input) fra omgivelserne. Inputtet lagres, og kan bruges i andre dele af hjernen med relation til mentale processer som hukommelse, perception og opmærksomhed. Dette kan efterfølgende ligge til grund for en bestemt handling (output).

Fodnoter 

Kognitionspsykologi
Kognition
Kognitionsvidenskab
Joseph Mazzello

Joseph Francis Mazzello III (født 21. september 1983) er en amerikansk skuespiller. Han er nok bedst kendt for sin rolle som Tim i Jurassic Park.

Udvalgt filmografi

Film

Tv-serier

Eksterne henvisninger 

 

Skuespillere fra New York
Filmskuespillere fra USA